**Pressemeddelelse Grenaa 15. januar 2018**

**Ny salgsdirektør i ledelsen hos DS Smith i Danmark**

**Den 47-årige Søren Ibsen er pr. 15. januar 2019 ny mand i ledelsen og øverst ansvarlig for Salg hos den førende emballagevirksomhed i Danmark, DS Smith Packaging Denmark.**

Søren Ibsen har gennem sin karriere skabt gode resultater og profitabel vækst i flere kommercielle stillinger hos en række nationale og internationale virksomheder som bl.a. Bestseller, DHL, Rentokil Initial, Falck og senest FDM, hvor han var Chief Operating Officer.

Ifølge Søren handler det først og fremmest om at skabe værdi for kunderne. *”For enhver virksomhed handler det om at skabe langvarige forhold til sine kunder, og det gør man kun ved at skabe værdi på både kort og lang sigt og ikke mindst synliggøre denne værdi,”* siger Søren Ibsen.

Denne filosofi er et godt match med DS Smiths værdibaserede tilgang til Salg. *”Vi arbejder som en strategisk samarbejdspartner til vores kunder. Ved hjælp af indsigt i deres verden og forsyningskæde, udvikler og implementerer vi emballageløsninger, der skaber værdi på bundlinjen og samtidigt også i det grønne regnskab,”* siger Managing Director hos DS Smith Pacakging Denmark, Christian Jacob Flarup*. ”Jeg er meget glad for at have fået Søren ombord, og jeg er sikker på, at samarbejdet bliver af stor værdi for både DS Smith og vores kunder,”* afslutter han.

Med en omsætning på 1,2 mia. kr. i det seneste regnskabsår og 667 medarbejdere er DS Smith Packaging Denmark en af Danmarks førende emballagevirksomheder.

/SLUT

**Vedhæftet: Billede – Søren Ibsen**

**Info og kontakt**

Thony Bruun Jensen

Communication Manager, DS Smith Danmark

T: +45 72 14 92 26

E: thony.bruun.jensen@dssmith.com

***Om DS Smith***

*DS Smith er Danmarks førende producent af genanvendelige, kundespecifikke emballage- og displayløsninger, der tilfører kunderne værdi i hele forsyningskæden, lige fra bedre produkteksponering i butikkerne til optimering af lager og logistik. DS Smith Danmark tæller ca. 670 medarbejdere fordelt på 7 lokationer og har en årlig omsætning på ca. 1,2 mia. kroner.*

*DS Smith Danmark er en del af den engelske emballagekoncern DS Smith Plc, der med 28.500 medarbejdere i mere end 37 lande er en af de førende producenter af genanvendelige emballage- og displayløsninger i Europa og Nordamerika.*

Læs mere på [www.dssmithpackaging.dk](http://www.dssmithpackaging.dk) eller [www.dssmith.com](http://www.dssmith.com)